અમદાવાદ: શહેરમાં રખડતાં ઢોરના ત્રાસથી નાગરિકો તોબા પોકારી ઊઠ્યા છે. વેજલપુર, રાણીપ, વાડજ, સોલા સહિતના વિવિધ વિસ્તારોમાં એક જ રોડ પર અનેક રખડતાં ઢોર જોવા મળે છે. જોકે આ અંગે હાઇકોર્ટ હરકતમાં આવતાં છેલ્લા બે મહિનાથી રખડતાં ઢોરને પકડવાની ઝંબેશ શહેરમાં હાથ ધરાઇ છે. તેમ છતાં આશ્ચર્યજનક બાબત એ છે કે આજે પણ તંત્ર જૂની પુરાણી ચાર ટ્રેકટર ટ્રોલીથી રખડતાં ઢોર પકડી રહ્યું છે. રખડતાં ઢોર પકડવા નવી ટ્રેક્ટર ટ્રોલી બે મહિના બાદ પણ ખરીદાઇ નથી.